Diari Oficial de la Generalitat Valenciana


Sumari del DOGV 3910, del 04-01-2001 (2000/10445)

RESOLUCIÓ de 12 de desembre de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Addenda al Conveni Marc entre la Generalitat Valenciana i l'Ajuntament de Xàtiva sobre el patrimoni cultural xativí de titularitat pública, per a l'any 2000.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3910

Data del DOGV
:   04-01-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/10121


Data del document
:   12-12-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * Xàtiva
    * protecció del patrimoni
    * cooperació administrativa
    * patrimoni cultural
    * administració local

RESOLUCIÓ de 12 de desembre de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Addenda al Conveni Marc entre la Generalitat Valenciana i l'Ajuntament de Xàtiva sobre el patrimoni cultural xativí de titularitat pública, per a l'any 2000. [2000/10582]
  
Subscrita, després de la tramitació prèvia reglamentària, entre la Generalitat Valenciana i l'Ajuntament de Xàtiva, el 3 de novembre de 2000, una Addenda al Conveni Marc entre la Generalitat Valenciana i l'Ajuntament de Xàtiva sobre el patrimoni cultural xativí de titularitat pública, per a l'any 2000, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentada Addenda, que ha quedat inscrita en el Registre de Convenis amb el número 0788/2000, i que figura com a annex d'aquesta resolució.
  
València, 12 de desembre de 2000.- La subsecretària del Secretariat del Govern i Relacions amb les Corts: Amparo Koninckx Frasquet.
  
Addenda al conveni marc entre la Generalitat Valenciana i l'Ajuntament de Xàtiva sobre el patrimoni cultural xativí de titularitat pública, per a l'any 2000
  
València, 3 de novembre de 2000
  
Reunits
  
D'una part, el senyor Manuel Tarancón Fandos, conseller de Cultura, Educació i Ciència de la Generalitat Valenciana, en nom i representació de la Generalitat Valenciana, a l'empara de la clàusula dotze del conveni de 22de maig de 1991 i autorizat per aquest acte per acord del Goven Valencià amb data 5 de setembre de 2000
  
I d'una altra, el senyor Alfonso Rus Terol, alcalde-president de l'Ajuntament de Xàtiva, en nom i representació d'este, a l'empara de la clàusula dotze del conveni de 22de maig de 1991, facultat expressament per Acord del ple de l'Ajuntament d'1 de juny de 2000 i asistit pel secretari de la Corporació, el Sr. Miguel Alcocel Albert
  
Manifestem
  
Primer. Que en data 22 de maig de 1991 es va subscriure un conveni marc entre la Generalitat Valenciana i l'Ajuntament de Xàtiva sobre el patrimoni cultural xativí de titularitat pública.
  
Segon. Que el citat conveni preveu en la clàusula huitena, apartat b), que les aportacions de la Generalitat Valenciana per al finançament de les despeses de funcionament dels museus de belles arts i d'arqueologia de Xàtiva per als anys successius s'hauran de concretar de manera expressa cada any per mitjà de les addendes subscrites pel conseller de Cultura, Educació i Ciència, que s'uniran com a annex a este conveni.
  
Per tot això, les dos parts formalitzen la present addenda d'acord amb les següents
  
Clàusules
  
Primera. L'aportació econòmica per part de la Conselleria de Cultura, Educació i Ciència de la Generalitat Valenciana serà de 20.311.846 de pessetes, equivalents a 60.101,21 euros, a càrrec del codi línia 433/000/00, del programa pressupostari 03.63.875.87, de la Llei de Pressupostos de la Generalitat Valenciana per al present exercici.
  
Segona. El pagament de l'aportació econòmica de la Conselleria de Cultura, Educació i Ciència de la Generalitat Valenciana se satisfarà segons el que disposa l'article 47 bis, del Text Refós de la Llei d'Hisenda Pública de la Generalitat Valenciana:
  
- fins a un 40% del seu import podrà alliberar-se immediatament una vegada concedida;
  
- fins a un 20% s'abonarà després de l'aportació i comprovació de la documentació justificativa de l'efectiva i correcta aplicació de la suma alliberada a l'actuació objecte de la subvenció, i
  
- la resta s'abonarà per la Generalitat Valenciana una vegada es justifique pel beneficiari el compliment del que s'ha convingut.
  
Tercera. L'Ajuntament de Xàtiva haurà de complir les obligacions que als beneficiaris de les subvencions de la Generalitat Valenciana imposa l'article 47, apartat quart, del Text Refós de la Llei d'Hisenda Pública de la Generalitat Valenciana. Així mateix, haurà d'ajustar-se a allò que s'ha establit en els apartats huité i nové del citat article.
  
Quarta. La present addenda, que s'unirà com a annex al conveni marc, subscrit el 22 de maig de 1991 entre la Generalitat Valenciana i l'Ajuntament de Xàtiva, sobre el patrimoni cultural xativí de titularitat pública, entrarà en vigor el mateix dia de la seua firma i finalitzarà el 31 de desembre de 2000.
  
I perquè conste i en prova de conformitat, les dues parts firmen este document per triplicat exemplar, al lloc i en la data dalt indicats.
  
El conseller de Cultura i Educació: Manuel Tarancón Fandos.
  
L'alcalde-president de l'Ajuntament de Xàtiva: Alfonso Rus Terol.